ཡང་འདི་ལོའི་ཕྱི་ཟླ་བཅུ་པའི་མཛད་འཆར་ལྟར་ན།ཟླ་དེའི་ཕྱི་ཚེས་༣ནས་༦བར་ཐའེ་ཝན་གྱི་དད་ལྡན་ཆོས་ཞུ་བས་ཇི་ལྟར་གསོལ་བ་བཏབ་པ་ལྟར་བཞུགས་སྒར་རྡ་རམ་ས་ལར་ཉིན་གྲངས་བཞིའི་རིང་ལོ་སྔོན་མར་གནང་བའི་དབུ་མ་འཇུག་པའི་གསུང་ཆོས་ཀྱི་མཇུག་སྐྱོང་མཛད་རྒྱུ་དང་།ཚེས་༡༢དང་༡༣ཉིན་མ་ན་ལི་རུ་ཡོད་པའི་འོན་མངའ་རིས་དགོན་པས་ཇི་ལྟར་གསོལ་བ་བཏབ་པ་ལྟར།མ་ན་ལི་ཡི་རུ་དཔལ་མགོན་འཕགས་པ་ཀླུ་སྒྲུབ་ཀྱིས་མཛད་པའི་བྱང་ཆུབ་སེམས་འགྲེལ་དང་།རྒྱལ་སྲས་ཐོགས་མེད་བཟང་པོས་མཛད་པའི་ལག་ལེན་སོ་བདུན་མ།དེ་བཞིན་དགེ་བཤེས་གླང་རི་ཐང་པས་མཛད་པའི་བློ་སྦྱོང་ཚིག་བརྒྱད་མ་བཅས་ཀྱི་གསུང་ཆོས་སྩལ་རྒྱུ་དང་།ཚེས་༡༤ཉིན་གྱི་སྔ་དྲོ་ཚེ་དབང་བཀའ་དྲིན་སྩལ་རྒྱུ་བཅས་ཡིན་འདུག